《和丹岩述志 其一》
宋代·卫宗武

蠹简钻研眼欲穿，读书何似夏侯玄。文传可使纸增价，酒尽何妨尊屡眠。

唾落成珠皆至宝，笔耕有粟胜良田。席珍尽足需时聘，经史何劳手更编。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。